**Termeni de referință**

**pentru contractarea unui/ unei asistent/ asistentă socială în cadrul serviciului social**

**,,Centrul de plasament pentru persoane vârstnice, persoane cu dizabilități”**

**în cadrul Proiectului ,,**Parteneriate locale pentru eficiență energetică

și servicii sociale durabile la Centrul de Plasament din Micleușeni”

**Poziție**: asistent social/ asistentă socială

**Durata misiunii:** 01 septembrie 2025 – 28 februarie 2026

**Locul desfășurării:** Activitate la sediul Centrului amplasat în s. Micleușeni, r. Strășeni

**Onorariu total brut:** contract individual, normă întreagă

1. Contextul general

Fundația AGAPEDIA din Moldova angajează un/o asistent social/ asistentă socială în cadrul proiectului „Parteneriate locale pentru eficiență energetică și servicii sociale durabile la Centrul de Plasament din Micleușeni”, implementat cu sprijinul Uniunii Europene, Fundației Soros Moldova, Keystone Moldova și FISM.

Scopul principal al proiectului este creșterea eficienței energetice a clădirilor în care sunt prestate servicii sociale, contribuind astfel la îmbunătățirea calității acestor servicii și la

sensibilizarea comunității privind necesitatea reducerii consumului de resurse energetice.

2. Sarcini și responsabilități:

Sarcina funcției: Asigurarea planificării, intervenției și monitorizării prestării serviciilor de asistență și suport acordate beneficiarilor Centrului de plasament pentru persoane vârstnice, persoane cu dizabilități, contribuind la îmbunătățirea calității vieții acestora.

Responsabilități principale:

* Evaluarea situației sociale a beneficiarilor și întocmirea fișelor de evaluare;
* Elaborarea și implementarea planurilor individualizate de intervenție;
* Acordarea de consiliere socială beneficiarilor și familiilor acestora;
* Monitorizarea și reevaluarea periodică a cazurilor;
* Întocmirea documentației specifice activității (fișe de caz, procese-verbale, rapoarte etc.);
* Participarea la instruiri și supervizări profesionale;
* Colectarea datelor pentru raportarea activităților în proiect.

3. Cerințe de calificare:

* Studii superioare;
* Minimum 1 an experiență în domeniul social;
* Cunoașterea cadrului legal și a procedurilor de lucru în asistența socială;
* Disponibilitate pentru normă întreagă (8h/zi)
* Abilități de comunicare, empatie, adaptabilitate;

4. Criterii de selectare:

|  |  |  |
| --- | --- | --- |
| **Nr.** | **Cerințe de calificare** | **Punctaj** |
| **1** | Studii universitare  | **20** |
| **2** | Experiență minimă de 1an în domeniul social | **20** |
| **3** | Cunoașterea cadrului legal și a procedurilor de lucru în asistența socială | **20** |
| **4** | Competențe în comunicare, lucru în echipă și empatie | **20** |
| **5** | Disponibilitate pentru implicare 100% (normă întreagă, 8h/zi) | **20** |

5. Condiții financiare și contractuale

Durata angajării- 6 luni, perioada: 01 septembrie 2025- 28 februarie 2026, Contract individual, normă întreagă- 8h/zi, disponibilitate pentru deplasări în teren.

6. Procedura de aplicare

Persoanele interesate sunt încurajate să trimită:

* CV actualizat;
* Copie diplomă de licență;

Documentele vor fi expediate până la **25 augusat 2025,** la adresa electronică: [marinamarianagapedia@gmail.com](http://marinamarianagapedia@gmail.com), telefon: 068588155

**7. Confidențialitate și protecția datelor cu caracter personal:**

Ofertele înscrise la concurs vor conține, direct sau indirect, date cu caracter personal. Fundația Agapedia Moldova va asigura confidențialitatea datelor cu caracter personal în procesul de colectare, prelucrare și stocare a acestora în condițiile prevăzute de Legea nr. 133/2011 privind protecția datelor cu caracter personal.

1. **Conflict de interese:**

Principiile fundamentale pe care Fundația Agapedia Moldova dorește să le accentueze în sfera conflictului de interese sunt:

* Toate conflictele de interese potențiale sau care sunt în efect trebuie declarate;
* Nici o persoană nu ar trebui să fie în poziție de decident asupra cazului său;
* Self-dealing-ul este interzis.
1. **Antifraudă și corupție:**

Fundația Agapedia Moldovaaplică cu strictețe politica de zero toleranță la practicile interzise, inclusiv fraudă, corupție, complicitate, practici ne-etice sau ne profesionale și obstrucționarea ofertanților. Clubul Politic al Femeilor 50/50 solicită tuturor ofertanților să respecte cel mai înalt standard de etică în timpul procesului de achiziție și implementare a contractului.

1. **SALVGARDARE:**

Fundația Agapedia Moldova declară toleranță zero față de toate formele de abuz și exploatare față de copii și adulții vulnerabili.

*Prestatorul/ Prestatoarea de servicii va respecta toate legile, reglementările și cele mai bune practici aplicabile cu privire la protecția grupurilor vulnerabile, inclusiv, dar fără a se limita la copii, vârstnici și persoane cu dizabilități, și va implementa politicile, procedurile, instruirea și măsurile de raportare necesare pentru a asigura protecția acestora în timpul desfășurării activităților.*

*Prestatorul/ Prestatoarea va respecta și va aplica o politică de toleranță zero față de orice formă de abuz sexual, hărțuire sau exploatare. Aceasta include, dar nu se limitează la, orice activitate sexuală cu copii sau alte persoane vulnerabile, și orice favoruri sexuale în schimbul ajutorului sau asistenței. Toți angajații, agenții, subcontractorii sau alți reprezentanți ai Prestatorului vor respecta toate legile și reglementările aplicabile legate de comportamentul sexual necorespunzător și vor urma instruirea necesară pentru a preveni și a răspunde la un astfel de comportament.*